Fedőlap

**Az előterjesztés közgyűlés elé kerül**

**Az előterjesztés tárgyalásának napja: 2016. 02. 18.**

**Javaslat az OVI-FOCI Közhasznú Alapítvány részére nyújtott támogatás felhasználásáról benyújtott elszámolás elfogadására**

**Előadó:** a gazdasági és területfejlesztési bizottság elnöke

 az oktatási, kulturális, ifjúsági és sportbizottság elnöke

 a pénzügyi bizottság

**Előkészítő:** Dr. Vántus Judit vagyonkezelési osztályvezető

 Tóthné dr. Kaja Edit ügyintéző

**Meghívott: Dr. Molnár Andrea elnök 1025 Budapest, Szépvölgyi út 52.**

**Véleményező bizottságok:**

Gazdasági és területfejlesztési bizottság 2016.02.10.

Pénzügyi bizottság 2016.02.09.

Oktatási, kulturális, ifjúsági és sportbizottság bizottság 2016.02.09.

**A napirendi pont rövid tartalma:** DMJV Önkormányzata és az OVI-FOCI Közhasznú Alapítvány között támogatási szerződés jött létre 2014. 06. 18-án műfüves-multifunkciós pályák létrehozására a Dunaújvárosi Óvoda Római városrészi egységében és Béke városrészi Százszorszép egységében. A szerződés VII/2. pontja alapján az Alapítvány 2016. április 30-ig elszámolást nyújt be a program megvalósításáról, a fejlesztési támogatás felhasználásáról, valamint a pénzügyi teljesítésről az Önkormányzatnak. Az Alapítvány megküldte az önkormányzat részére az elszámolást. Az elszámolás elfogadásáról a Közgyűlés dönt.

**A napirendi pont előkészítőinek adatai:**

Osztály neve: vagyonkezelési osztály

Ügyintéző neve: Tóthné dr. Kaja Edit ügyintéző

E-mail címe: kajaedit@pmh.dunanet.hu

Telefonszáma: 06-25-544-214

Iktatószám: 1260/2015.

Előkészítő aláírása: Tóthné dr. Kaja Edit

Igazgató / Osztályvezető aláírása: Dr. Vántus Judit

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos

Leadás dátuma: 2016. 02. 02.

Ellenőrzés dátuma: 2016. 02. 03.

Törvényességi észrevétel:

Amennyiben van: A GKR szerint az elszámolás elfogadása a polgármester hatásköre.

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzések:

**Javaslat az OVI-FOCI Közhasznú Alapítvány részére nyújtott támogatás felhasználásáról benyújtott elszámolás elfogadására**

**Tisztelt Közgyűlés!**

**I. Előzmények:**

Dunaújváros Megyei Jogú Város Közgyűlése 127/2013. (III.28.) határozatával (**1. sz. melléklet**) döntött arról, hogy DMJV Önkormányzata pályázatot nyújt be az OVI-FOCI Közhasznú Alapítványhoz műfüves-multifunkciós pályák létrehozása érdekében és támogatja az alapítványt. A határozat két dunaújvárosi óvodai egységet jelölt meg, ahol kialakításra kerültek a pályák, a Dunaújvárosi Óvoda Római városrészi tagóvodájába, illetve a Béke városrészi Százszorszép tagóvodájába. Az önkormányzat ehhez 5.700.000.-Ft, azaz Ötmillió-hétszázezer forint önrészt biztosított.

Az OVI-FOCI Alapítvány és DMJV Önkormányzata között támogatási szerződés (**2. sz. melléklet**) jött létre 2014.06.18. napján. A támogatási szerződés VII/2. pontja szerint az Alapítvány 2016. április 30-ig elszámolást nyújt be a Program megvalósításáról, a fejlesztési támogatás felhasználásáról, valamint a pénzügyi teljesítésről az Önkormányzatnak.

Az OVI-FOCI Alapítvány megküldte az önkormányzat részére szakmai beszámolóját (**3. sz. melléklet**) és elszámolását. Az összesített elszámolási táblázat szerint (**4. sz. melléklet**) a kapott 5.700.000.-Ft-ból 5.597.000.-Ft került felhasználásra, a maradék 102.876.-Ft visszautalásra került az önkormányzat részére (**5. sz. melléklet** - tranzakciós jóváhagyás)

**II. Vonatkozó jogszabályok:**

A támogatási szerződésben nem vagy nem kellő részletességgel szabályozott kérdések tekintetében a Szerződő Felek a magyar jog szabályait – elsősorban a Polgári Törvénykönyv, az államháztartásról szóló 2011. évi CXCV törvény és az államháztartásról szóló törvény végrehajtásáról (továbbiakban Ávr.) szóló 368/2011. (XII. 31.) Korm. rendelet rendelkezéseit tekintik irányadónak.

Az Ávr. beszámolóra vonatkozó paragrafusa szerint:

**92. §**(1) A kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségről a támogatási szerződésben rögzített határidőig készíti el az Áht. 53. §-a szerinti beszámolót. A támogatási szerződés az egyes finanszírozási időszakok lezárásaként részbeszámoló benyújtását írhatja elő.

**93. §**(1) A költségvetési támogatás rendeltetésszerű felhasználásáról, a megítélt költségvetési támogatás kifizethetőségéről elsősorban a részbeszámoló, beszámoló alapján kell meggyőződni. A részbeszámoló, beszámoló támogatási szerződésben meghatározott tartalommal és formában ismerteti a költségvetési támogatás és - saját forrás jogszabály, pályázati kiírás vagy a támogató által történő előírása esetén - a saját forrás felhasználásának, a támogatott tevékenység megvalósításának szakmai vonatkozásait, tapasztalatait, elemzi a megvalósítás eredményességét, továbbá részletes pénzügyi elszámolást ad a költségvetési támogatás és a saját forrás felhasználásáról.

(2) A kedvezményezett kizárólag a támogatott tevékenység időtartama alatt felmerült költségeket szerepeltetheti a részbeszámolóban, beszámolóban. A részbeszámolóhoz, beszámolóhoz a részbeszámoló, beszámoló által érintett időszakra vonatkozóan elszámolandó számlákról, számviteli bizonylatról, ha a támogatási szerződés előírja, összesítőt kell készíteni.

(3) A részbeszámolóhoz, beszámolóhoz csatolni kell a százezer forint értékhatárt meghaladó számlák másolatát, továbbá jogszabály vagy a támogatási szerződés erre vonatkozó rendelkezése szerint a százezer forint értékhatárt meg nem haladó számlák és - ha a támogatási szerződés előírja - számviteli bizonylatok másolatát, vagy a támogató által a támogatási szerződésben meghatározott, a gazdasági eseményt igazoló egyéb dokumentumok hiteles másolatát. Hiteles másolatként a kedvezményezett képviseletére jogosult vagy az általa meghatalmazott személy által aláírt másolat fogadható el.

(4) A költségvetési támogatás terhére elszámolható költségeket és a költségvetési támogatás összegét forintban kell megállapítani, tekintet nélkül arra, hogy a költség forintban vagy más pénznemben keletkezett, vagy a költségvetési támogatás folyósítását a kedvezményezett vagy a szállító mely pénznemben kéri. A forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani, a Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani.

(5) A támogatási szerződés előírhatja a részbeszámolóhoz, beszámolóhoz benyújtandó okiratok záradékolását.

**94. §**(1) A részbeszámoló, beszámoló elfogadásáról, a jogosulatlanul igénybe vett támogatás visszafizetésének kötelezettségéről a támogatási szerződésben meghatározott határidőn belül írásban kell értesíteni a kedvezményezettet.

(2) A részbeszámoló, beszámoló határidejének elmulasztása vagy nem megfelelő teljesítése esetén a támogató írásban, határidő tűzésével felszólítja a kedvezményezettet a kötelezettsége teljesítésére vagy a hiányok pótlására. Hiánypótlásra, ha jogszabály, pályázati kiírás, vagy támogatási szerződés eltérően nem rendelkezik, legfeljebb egy alkalommal van lehetőség.

(3) Ha a részbeszámolási kötelezettség teljesítésére a (2) bekezdés szerinti határidő leteltéig nem vagy nem megfelelően kerül sor, a költségvetési támogatás fennmaradó része nem folyósítható mindaddig, amíg a kedvezményezett a kötelezettségének nem tesz eleget.

A pénzügyi elszámolás terjedelme miatt osztályunkon, illetve a hálózaton tekinthető meg.

Az előterjesztést tárgyalta a Gazdasági és területfejlesztési bizottság, a Pénzügyi bizottság és az Oktatási, kulturális, ifjúsági és sportbizottság.

A **Gazdasági és területfejlesztési bizottság** 2016. február 10. napján tartott nyílt ülésén tárgyalta az előterjesztést és **6 igen szavazattal** a határozati javaslatot javaslatot elfogadásra javasolta a Közgyűlésnek.

A **Pénzügyi bizottság** 2016. február 9. napján tartott ülésén tárgyalta az előterjesztést és a határozati javaslatot **5 igen szavazattal** elfogadásra javasolta a Közgyűlésnek.

Az **Oktatási kulturális, ifjúsági és sportbizottság** 2016. február 9. napján tartott nyílt ülésén tárgyalta az előterjesztést és **7 igen** **szavazattal** támogatta a határozati javaslatot.

 **Határozati javaslat**

**Dunaújváros Megyei Jogú Város Közgyűlésének**

**…..../2016. (II.18.) határozata**

 **az OVI-FOCI Közhasznú Alapítvány részére nyújtott támogatás felhasználásáról benyújtott elszámolás elfogadására**

1. Dunaújváros Megyei Jogú Város Közgyűlése úgy határoz, hogy az OVI-FOCI Közhasznú Alapítvány részére nyújtott 5.700.000.-Ft, azaz Ötmillió-hétszázezer forint támogatás felhasználásáról benyújtott elszámolást elfogadja és egyben utasítja a polgármestert a határozat közlésére

**Felelős:** - a határozat közléséért:

 a polgármester

 - a határozat közlésében és végrehajtásában való közreműködésért:

 - a vagyonkezelési osztályvezető

**Határidő:** a határozat közlésére: a határozatnak az előkészítő osztályra érkezésétől számított 8 napon belül

Dunaújváros, 2016. február 18.

 **Hingyi László s.k. Pintér Attila s.k.**

**a gazdasági és területfejlesztési a pénzügyi bizottság**

 **bizottság elnöke elnöke**

**Sztankovics László s.k.**

**az oktatási, kulturális, ifjúsági és**

**sportbizottság elnöke**